《游仙二首 其一》
宋代·李彭

昔日汉公昉，畦瓜真人旁。试此尘外姿，持献分甘芳。

神丹为之寿，千里还故乡。劾鼠得被具，妙处固难忘。

云生五亩宅，鸡犬亦得将。应持八琼文，往酬九霞觞。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。